
AIŠKINAMASIS RAŠTAS
DĖL ŠILUTĖS RAJONO SAVIVALDYBĖS TARYBOS 2021 M. SPALIO 28  D. SPRENDIMO NR. T1-826 „DĖL GLOBOS CENTRO VEIKLOS IR VAIKO BUDINČIO GLOBOTOJO VYKDOMOS PRIEŽIŪROS ORGANIZAVIMO  ŠILUTĖS RAJONO SAVIVALDYBĖJE TVARKOS APRAŠO PATVIRTINIMO“ PAKEITIMO“ PROJEKTO


 2023 m.  gruodžio    d.
Šilutė


	
1. Parengto projekto tikslai ir uždaviniai.

	Tikslas – parengti ir teikiami tvirtinti Globos centro veiklos ir vaiko budinčio globotojo vykdomos priežiūros organizavimo Šilutės rajono savivaldybėje organizavimo tvarkos aprašo pakeitimai: nustatyta globos centro, budinčio globotojo  ir globėjo (rūpintojo) veikla, jų finansavimas, budinčio globotojo ir globėjo (rūpintojo) atlygis už laikinai prižiūrimą ar globojamą vaiką.


	
2. Kaip šiuo metu yra sureguliuoti projekte aptarti klausimai.
Aprašo pakeitimai parengti vadovaujantis Lietuvos Respublikos vietos savivaldos įstatymo 6 straipsnio 12 punktu, 15 straipsnio 2 dalies 30 punktu, Lietuvos Respublikos socialinių paslaugų įstatymo 9 straipsniu,  Lietuvos Respublikos socialinės apsaugos ir darbo ministro 2018-01-19 įsakymu Nr. A1-28 (LR socialinės apsaugos ir darbo ministro 2021-06-11 įsakymo Nr. A1-440 redakcija) patvirtintu Globos centro ir budinčio globotojo vykdomos priežiūros organizavimo ir kokybės priežiūros tvarkos aprašu, kuriame yra reglamentuotas budinčio globotojo veikla ir šios veiklos finansavimas, Šilutės rajono savivaldybės tarybos 2021 m. spalio 28 d. sprendimo Nr. T1-826 ,,Dėl Globos centro veiklos ir vaiko budinčio globotojo vykdomosios priežiūros organizavimo Šilutės rajono savivaldybėje tvarkos aprašo patvirtinimo“.


	
3. Kokių pozityvių rezultatų laukiama.

	Globos centro veiklos ir vaiko budinčio globotojo vykdomos priežiūros Šilutės rajono savivaldybėje organizavimo tvarkos aprašas užtikrins vaiko, likusio be tėvų globos, priežiūrą budinčio globotojo šeimoje kriziniais atvejais ar kol baigsis vaiko laikinoji globa (rūpyba) ir jis bus grąžintas į šeimą, jam bus nustatyta nuolatinė globa (rūpyba) arba jis bus įvaikintas bei globėjo (rūpintojo) apmokėjimą, kurį nesieja giminystės ryšiai.

	
4. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.

	Nenumatoma.

	
5. Kokie šios srities aktai tebegalioja (pateikiamas šių aktų sąrašas) ir kokius galiojančius aktus reikės pakeisti ar panaikinti; jeigu reikia Kolegijos ar mero priimamų aktų, kas ir kada juos turėtų parengti, priėmus teikiamą projektą.

	Nėra

	
6. Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgdamas į Teisės aktų projektų antikorupcinio vertinimo taisykles.

	Antikorupcinio vertinimo pažyma pridedama.

	
7. Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.

	        Vaiko gerovės ir globos centras koordinuoja 100 atvejų (globojami (rūpinami) vaikai) šeimoje, šeimynoje, budinčio globotojo šeimoje.
       Iš 55 globėjų (rūpintojų) šeimų 21 šeima nesusijusi giminystės ryšiais, 34 šeimos susijusios giminystės ryšiais.
       Iš 80 globojamų (rūpinamų) vaikų 34 vaikai globojami (rūpinami) šeimose, nesusijusiose giminystės ryšiais, 46 vaikai globojami (rūpinami) giminaičių šeimose.
        Įsteigtose 2 šeimynose globojama (rūpinama): 11 vaikų – šeimynoje ,,Vaikiškos svajonės“, 3 vaikai – ,,Mėlynžiedžio laumžirgio“ šeimynoje.
        6 vaikams nustatyta globa Globos centre, bet jie yra apgyvendinti 3 (trijose) budinčių globotojų šeimose. 
          Iš savivaldybės biudžeto 2024 m. šeimoms, nesusijusioms giminystės ryšiais ir globojančioms vaiką, 1 mėnesiui reikėtų 3 740 eurų, per 12 mėnesių reikėtų 44 880 eurų. 


	
8. Projekto autorius ar autorių grupė.

	Vaida Lotužienė, Socialinės paramos skyriaus nedirbančių asmenų atvejo vadybininkė.


	
9. Reikšminiai projekto žodžiai, kurių reikia šiam projektui įtraukti į kompiuterinę paieškos sistemą.

	Dėl Globos centro veiklos ir vaiko budinčio globotojo vykdomos tvarkos aprašo.

	
10. Kiti, autorių nuomone, reikalingi pagrindimai ir paaiškinimai.

		

	






Nedirbančių asmenų 
atvejo vadybininkė                                                                           	    	    Vaida Lotužienė                                                                       






